b'\n_START_ARTICLE_\nSuomen elokuvakontakti\n_START_PARAGRAPH_\nSuomen elokuvakontakti ry oli elokuvantekij\xc3\xb6iden vuonna 1970 perustama yhdistys, joka levitti ja promotoi lyhyt- ja dokumenttielokuvia Suomessa. Yhdistys vuokrasi elokuvia p\xc3\xa4\xc3\xa4asiallisesti j\xc3\xa4rjest\xc3\xb6jen, kuntien kulttuuritoimien, koulujen ja elokuvatapahtumien esityksiin, mutta my\xc3\xb6s yksityisille henkil\xc3\xb6ille. Yhdistyksen valikoimissa oli yli tuhat elokuvaa. _NEWLINE_Vuokrauksen lis\xc3\xa4ksi Suomen elokuvakontakti ry j\xc3\xa4rjesti elokuvatapahtumia, kuten Helsingin lyhytelokuvafestivaali -tapahtuman (aiemmin Kettup\xc3\xa4iv\xc3\xa4t), jossa esiteltiin joka marraskuu uusimmat lyhytelokuvat. _NEWLINE_Yhdistyksell\xc3\xa4 oli my\xc3\xb6s lyhyt- ja dokumenttielokuviin erikoistunut verkkokauppa._NEWLINE_Vuonna 2016 yhdistyksen hallitus haki yhdistyksen konkurssiin. Syyn\xc3\xa4 oli se, ett\xc3\xa4 opetus- ja kulttuuriministeri\xc3\xb6 lopetti yhdistyksen vuosittaisen toiminta-avastuksen ep\xc3\xa4m\xc3\xa4\xc3\xa4r\xc3\xa4isen taloudenpidon takia. Ministeri\xc3\xb6 perii yhdistykselt\xc3\xa4 takaisin 137 000 euroa avustuksia, joiden k\xc3\xa4yt\xc3\xb6st\xc3\xa4 on raportoitu puutteellisesti tai joita ei ole k\xc3\xa4ytetty haettuihin tarkoituksiin. Suomen Kuvalehden elokuva-alaan erikoistuneen toimittaja Kalle Kinnusen mukaan konkurssi tuli alalle t\xc3\xa4ysin yll\xc3\xa4tyksen\xc3\xa4 ja alan ammattilaisten "kismitys oli k\xc3\xa4sinkosketeltavaa". Yhdistyksess\xc3\xa4 oli s\xc3\xa4hl\xc3\xa4tty taloudenpidon kanssa jo aiemminkin: esimerkiksi er\xc3\xa4\xc3\xa4n\xc3\xa4 vuonna Elokuvakontaktilla yksinkertaisesti\xc2\xa0unohdettiin\xc2\xa0hakea festivaalitukea Helsingin lyhytelokuvafestivaalin j\xc3\xa4rjest\xc3\xa4miseen._NEWLINE_Kes\xc3\xa4kuussa 2017 Helsingin Sanomat uutisoi, ett\xc3\xa4 Helsingin poliisi tutkii mahdollista avustuspetosta j\xc3\xa4rjest\xc3\xb6ss\xc3\xa4.'